মুহাম্মদ আলাউদ্দিন সিদ্দিকী

মুহাম্মদ আলাউদ্দিন সিদ্দিকী (উর্দু: پیر محمد علاؤالدین صدیقی‎‎; ১ জানুয়ারি ১৯৩৮ – ৩ ফেব্রুয়ারি ২০১৭) ছিলেন একজন ইসলামি সুফি পণ্ডিত ও সামাজিক ব্যক্তিত্ব। তিনি এআরওয়াই কিউ টিভি এবং নুর টিভিতে ইসলামি শিক্ষামূলক অনুষ্ঠানে উপস্থিত হতেন। তিনি পাকিস্তান ও ইংল্যান্ডে ধর্মীয় ও অধর্মীয় শিক্ষার জন্য মাদ্রাসা প্রতিষ্ঠা করেন। তিনি আজাদ কাশ্মীর অঞ্চলে দুটি কলেজের প্রতিষ্ঠাতা ছিলেন: মিরপুরের মহিউদ্দিন ইসলামী মেডিকেল কলেজ এবং নেরিয়ান শরীফে মহিউদ্দিন ইসলামী বিশ্ববিদ্যালয়। তিনি ২০১২ থেকে ২০১৮ সাল পর্যন্ত সাতবার ৫০০ জন প্রভাবশালী মুসলিমদের তালিকায় ছিলেন। আলাউদ্দিন সিদ্দিকী ১৯৩৮ সালের ১লা জানুয়ারি জন্মগ্রহণ করেন। তার পিতার নাম মাওলানা গোলাম মহিউদ্দিন গজনভী। তিনি তার ২য় সন্তান ছিলেন। আলাউদ্দিন সিদ্দিকী তার পিতা গোলাম মহিউদ্দীন গজনভীর সান্নিধ্যে তার প্রাথমিক ইসলামী শিক্ষা অধ্যয়ন করেন। পরে, তিনি হাজরোতে জামিয়া হাক্কাইক আল উলূমে মিশকাত শরীফ এবং জালালাইন অধ্যয়ন করেন। আরও পড়াশোনার প্রতি তার আবেগ তাকে জামিয়া নঈমীয়া লাহোরে নিয়ে আসে যেখানে তিনি মুহাম্মদ হোসাইন নঈমীর কাছ থেকে পাঠ শেষ করেন। এরপর তিনি ওয়াজিরাবাদে আসেন, যেখানে তিনি আবদুল ঘুফার হাযারভীর সাথে দাওরা ই কুরআনে অংশ নেন। এরপর তিনি ফয়সালাবাদে সরদার আহমদ চিশতীর কাছে হাদিস মুবারাকাহ শিক্ষা সমাপ্ত করার জন্য আসেন। সরদার আহমদ চিশতী তাকে পাঠ সমাপ্ত করেন এবং দস্তর-ই-ফজিলত পরিধান করান। আলাউদ্দিন সিদ্দিকী ২০১২ সালের ৬ অক্টোবর লন্ডনের পার্লামেন্টের বাইরে একটি বিক্ষোভের ডাক দেন যেখানে সাম্প্রতিক চলচ্চিত্র ইনোসেন্স অফ মুসলিমস-এর প্রতি তার ক্ষোভ প্রকাশ করেন, যেটাতে ইসলামের নবী মুহাম্মদ (দ.)-এর মর্যাদাকে অবমাননা করা হয়েছে। তিনি মুসলিম উম্মাহকে তাদের অভ্যন্তরীণ বিভেদ দূর করে ইসলামের নবীর পতাকাতলে ঐক্যবদ্ধ হওয়ার আহ্বান জানান। তিনি ইসলামভীতির বিরুদ্ধে মুসলিম উম্মাহর ঐক্যফ্রন্টের গুরুত্বের ওপর বক্তৃতা করেন। শনিবার, অক্টোবর ২০১২ সালে, হাজার হাজার মুসলিম লন্ডনে পার্লামেন্ট হাউসের বাইরে সমবেত হয়ে মুহাম্মদ (দ.)-কে সম্মান করার গুরুত্ব সম্পর্কে তাদের অনুভূতি প্রকাশ করেন। "ইসলামভীতি বিরোধী সাম্য জোট" শীর্ষক এই বিক্ষোভে ইসলামী সম্প্রদায়ের সকল উপসম্প্রদায়ের মুসলমানরা অংশ নিয়েছিলেন, যার মধ্যে সুন্নি ও শিয়া উভয় ইসলামের বক্তারাও ছিলেন। ১০ জুন ২০১২-এ আলাউদ্দিন সিদ্দিকী জাতিসংঘের চিন্তাকেন্দ্র প্রতিষ্ঠান ইনস্টিটিউট অফ পিস অ্যান্ড ডেভেলপমেন্ট (ইনসপ্যাড) কর্তৃক মানবিক, শিক্ষা এবং স্বাস্থ্য পরিষেবার জন্য আজীবন সম্মাননা পুরস্কারে ভূষিত হন। আলাউদ্দিন সিদ্দিকীর নাম ৫০০ জন প্রভাবশালী মুসলমানের তালিকায় (৩য় সংস্করণ থেকে নবম সংস্করণ পর্যন্ত) সাতবার এসেছে। যুক্তরাজ্যর "প্রচারক ও আধ্যাত্মিক নেতাদের" তালিকায় তার নাম ছিল। সর্বশেষ তার নামটি ৯ম সংস্করণে (২০১৮) তার মৃত্যুর পর "দ্য ওবিটুয়ারিজ" বিভাগে প্রকাশিত হয়েছিল। আলাউদ্দিন সিদ্দিকী অসুস্থতার পর ২০১৭ সালের ৩ ফেব্রুয়ারি শুক্রবার লন্ডনে মারা যান। তার বয়স হয়েছিল ৭৯ বছর। তার জন্য দুটি জানাজার নামাজ পড়া হয়, একটি অস্টিন পার্কের বার্মিংহামে এবং অন্যটি পাকিস্তানের আজাদ কাশ্মীরের নেরিয়ান শরীফে। বার্মিংহামের অস্টিন পার্কে তার ছোট ছেলে নুরুল আরেফিন সিদ্দিকীর নেতৃত্বে তার প্রথম জানাজা অনুষ্ঠিত হয়। এতে ২০,০০০ এরও বেশি লোক অংশগ্রহণ করেছিল। তার দ্বিতীয় জানাজা তার নিজ শহর নেরিয়ান শরীফে অনুষ্ঠিত হয় এবং তার বড় ছেলে সুলতানুল আরেফিন সিদ্দিকী এতে নেতৃত্ব দেন। এতে ৫০,০০০-এরও বেশি লোক উপস্থিত ছিলেন। পাকিস্তানের আজাদ কাশ্মীরের দরবার-এ-আলিয়া নেরিয়ান শরীফে আলাউদ্দিন সিদ্দিকীকে দাফন করা হয়। ভেরা শরীফের মোহাম্মদ করম শাহ সাহেব আল আজহারী নেরিয়ান শরীফে উরস মোবারকে বলেছেন: "হুজুর শায়খুল আলম অত্যন্ত প্রশংসনীয় উপায়ে উম্মাহর কাছে শরীয়ত ও তরিকার আলো ছড়িয়ে দিচ্ছেন, ইসলামের জন্য কাজ করে যাচ্ছেন এবং করবেন। সবসময় তাই করতে থাকবেন।" পীর করম শাহ সাহেব আরও বলেন: "নেরিয়ান শরীফ জ্যোতির এমন একটি উৎস যেখানে জ্ঞানের মোমবাতি চিরকাল প্রজ্জ্বলিত হবে এবং আমি আশা করছি যে, এখানে একটি মহান বিশ্ববিদ্যালয় প্রতিষ্ঠিত হবে (মহিউদ্দিন ইসলামী বিশ্ববিদ্যালয় উল্লেখ করে)। শাহ আহমদ নূরানী বলেছেন: "আমি যদি পাকিস্তানে আরও একজন হুজুর শায়খুল আলমকে পেতাম, তাহলে দেশের চেহারাই পাল্টে দিতাম!" ১৯৭২ সালের সুন্নি সম্মেলনে শিয়াল শরীফের কামরুদ্দিন শিয়ালভী বলেছেন: "(তৎকালীন) সাহেবজাদা হুজুর শায়খুল আলম তার বরকতময় কপালে একটি উজ্জ্বল জ্যোতির অধিকারী ছিলেন এবং এর থেকে আমরা জানি যে, পীর সিদ্দিকী সমগ্র বিশ্ব জুড়ে ইসলামের জন্য অনেক বড় কিছু অর্জন করবেন।" গোলরা শরীফের সাইয়্যেদ নাসিরুদ্দিন নাসির আল জিলানী নূর টিভিতে বলেছেন: "হুজুর শায়খুল আলম নূর টিভির কাজ দিয়ে যা শুরু করেছেন তা কোন ছোট কৃতিত্ব নয়। আমি আহলুস সুন্নাহর উলামায়ে কেরামের কাছে ঘোষণা করেছি যে এটাই আমাদের উজ্জ্বল আশা: নূর টিভি। আর কি আছে? এটি এমন একটি কৃতিত্ব যা এর আগে কোনো পীর বা মাওলানা অর্জন করেননি। এটা কোন ছোট বিষয় নয় যে [এই চ্যানেলের মাধ্যমে] হাজার হাজার মানুষ আল্লাহর দ্বীনের বাণী গ্রহণ করছে। আল্লাহ হুজুর শায়খুল আলমের ধর্মীয় ও সামাজিক উভয় কাজকে কবুল করুন।" ঝাং-এর মুহাম্মদ ইমদাদ হোসাইন (জামিয়া আল করম, ব্রিটেন) বলেছেন: "তার উচ্চাকাঙ্ক্ষা, এত মনোমুগ্ধকর তার বক্তৃতা, এত সুন্দর তার আত্মা, যাত্রার জন্য এটিই তার দরকার, যিনি কাফেলার নেতৃত্ব দেন!" "Massive attendance at funeral of Pir Alauddin Siddiqui"। British Muslim Magazine। ৫ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pir Aladdin Siddiqui Naqshbandi"। ৬ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pir Alauddin Siddiqui funeral: Tributes paid to much loved spiritual leader"। Birmingham Mail। ৪ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pir Alauddin Siddiqui (৬ এপ্রিল ২০২১)। "Funder of Mohiudin Trust"। Mohiudin Trust। Mohiuddintrust.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dars-e-Masnavi"। Noor TV (ইংরেজি ভাষায়)। সংগ্রহের তারিখ ২০২১-১২-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pir Alauddin siddiqui (৯ মার্চ ২০১৭)। "Works of Pir Alauddin Siddiqui"। Musharrafhusain.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pir Alauddin siddiqui। "Founder of Mohiudin Medical College"। Mohiudin Islamic Medical College। MIMC। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Founder Chancellor's Message"। mimc.edu.pk। সংগ্রহের তারিখ ২০২২-০২-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pir Alauddin Siddiqui। "Founder of Mohiudin Islamic University"। Mohiudin Islamic University। MIU। ২০ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Home"। The Muslim 500 (ইংরেজি ভাষায়)। সংগ্রহের তারিখ ২০২২-০৩-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hazrat Pir Alauddin Siddiqui's Biography"। www.baharemodinah.com। সংগ্রহের তারিখ ৩১ জুলাই ২০১৮। [স্থায়ীভাবে অকার্যকর সংযোগ] Pir Alauddin Siddiqui। "Education of Mohammad Alauddin Siddiqui" (ইংরেজি ভাষায়)। সংগ্রহের তারিখ ২০২২-০৩-২৫।  Pir alauddin siddiqui। "Protest against Islamophobia in London" (ইংরেজি ভাষায়)। সংগ্রহের তারিখ ২০২২-০৩-১৭।  Protest against Islamophobia। "Protest attended by scholars of different sects" (ইংরেজি ভাষায়)। সংগ্রহের তারিখ ২০২২-০৩-১৭।  "Lifetime Achievement Awarded to Pir Alauddin Siddiqui 2012"। Baharemadinah.com (ইংরেজি ভাষায়)। সংগ্রহের তারিখ ২০২২-০৮-১৯।  Pir Alauddin Siddiqui। "Home"। The Muslim 500 (ইংরেজি ভাষায়)। সংগ্রহের তারিখ ২০২২-০৩-২৫।  500 most influential muslims। "Allauddin Siddiqui's name in Most Influential Muslims"। 500mostinfluential.com।  Pir Alauddin Siddiqui। "Pir Alauddin Siddiqui passed away"। www.dailymotion.com।  Pir Alauddin Siddiqui। "20,000 People attend funeral in Birmingham"। Birminghammail.com।  Pir Allauddin Siddiqui। "Funeral at Nerian Sharif attended by 50,000 people"। Birminghammail.com।  Butt, Saleem। "پیر علاؤ الدین صدیقی رحمۃ اللہ علیہ کو نیریاں شریف میں دفن کردیا گیا"। ২০২২-০৮-২০ তারিখে মূল থেকে আর্কাইভ করা। সংগ্রহের তারিখ ২০২২-০৮-২০।  "Scholars Honouring Shaykh ul Aalam - BahareMadinah.com" (ইংরেজি ভাষায়)। সংগ্রহের তারিখ ২০২২-০৭-০৭।  উইকিউক্তিতে মুহাম্মদ আলাউদ্দিন সিদ্দিকী সম্পর্কিত উক্তি পড়ুন। উইকিমিডিয়া কমন্সে মুহাম্মদ আলাউদ্দিন সিদ্দিকী সম্পর্কিত মিডিয়া দেখুন।